
Melding om fisket uke 32/2026 
Rapporten er skrevet mandag 10.08.2026 av Audun Reiertsen, Tiril Meyer Tøllefsen og Ann-Rita Thoresen

Alle kvanta i rapporten er oppgitt i tonn rundvekt, hvis ikke annet er presisert, og verdi i 1.000 kroner, evt. millioner kroner.

Omsetningsdata i denne rapporten skriver seg først og fremst fra uke 32 i 2026, dvs. 3-9. august 2026.   

Aktiviteten i uke 32 preges av lavere kvoter, årstid og ferieavvikling. Det gjenspeiler seg i omsetningen denne uken som endte på 118 millioner kroner, en nedgang fra uken før og årets hittil laveste ukesomsetning. Nedgangen skyldes lav omsetning av fryst råstoff, ferskomsetningen er også redusert og utgjør 82 millioner kroner, som er marginalt høyere enn årets hittil laveste ukesomsetning med 80 millioner kroner i uke 29. 

Råfisklagets omsetning i uke 32 utgjør 118 millioner kroner (foreløpig tall), ned fra 286 millioner kroner i uke 31. Under følger en kort oppsummering av hovedtallene:
· I uke 32 stod norske fartøy for 101 millioner kroner av totalen, mens utenlandske fartøy omsatte for 17 millioner kroner. Av omsetningen for norske fartøy kom 82 millioner kroner fra fersklevert råstoff og 19 millioner kroner fra fryst råstoff.
· Tilsvarende uke i fjor var totalomsetningen 203 millioner kroner. Av dette stod utenlandske fartøy for 11 millioner kroner, mens norske fartøy stod for 192 millioner kroner, fordelt med 94 millioner kroner på fersk og 98 millioner kroner på fryst råstoff.
· Hittil i år (per uke 32) er total omsetning 14.105 millioner kroner. Av dette utgjør utenlandske landinger 1.390 millioner kroner, mens norske fartøy står for 12.715 millioner kroner, fordelt med 8.002 millioner kroner på fersk og 4.712 millioner kroner på fryst råstoff.
· Til samme tid i fjor var totalomsetningen 14.713 millioner kroner, hvorav 2.329 millioner kroner kom fra utenlandske fartøy. For norske båter var omsetningen 12.383 millioner kroner, fordelt med 7.349 millioner kroner på fersk og 5.033 millioner kroner på fryst råstoff.


Omsetning uke 32 2026
Råfisklagets omsetning for norske båter i uke 32 i år fremgår av tabell 1, med fordeling på fersk/fryst/tørket råstoff, og per fiskeslag. 
Tabell 1. Omsetning for norske båter i uke 32/2026, fordelt per fersk/fryst/tørket og per fiskeslag.

Frystomsetning
Foreløpige tall for fryst råstoff fra norske fartøy i uke 32 viser 446 tonn til verdi 19 millioner kroner, ned fra forrige ukes 3.323 tonn til verdi 148 millioner kroner. 
Reker, blåkveite, snabeluer og sei stod for det meste med henholdsvis 11, 4, 2 og 1 millioner kroner. 
Landinger av fryst råstoff fra norske fartøy til nøytrale fryselager i uke 32 var på totalt 603 tonn, ned fra 1.393 tonn uka før. Dette er kvanta som bare er delvis omsatt. Topp 5 arter landet i uke 32:
· 257 tonn hyse
· 156 tonn reke
· 118 tonn sei
· 43 tonn torsk
· 15 tonn blåkveite
Mesteparten av kvantumet fryst er levert fra 3 snurrevadfartøy med 447 tonn og 1 tråler med 156 tonn (reke).
Ferskomsetning
Omsetningen av fersklevert råstoff i uke 32 endte på 82 millioner kroner, ned fra 98 millioner kroner uken før. 
De største artene på ferskomsetningen målt i verdi i uke 32:
· Torsk – 21 millioner kroner
· Sei – 14 millioner kroner
· Hyse – 13 millioner kroner
· Kongekrabbe – 12 millioner kroner
Fersk torsk
Tabell 2 og 3 viser fordelingen av landingene av fersk torsk per leveringssone og redskap (unntatt trål), med tilhørende snittpriser i uke 32 i år og i fjor. De to tabellene er basert på omsetning av kvalitet A og ekstra, der alle leveringstilstander inngår, men der snittprisene er omregnet til sløyd uten hode-priser, eksklusiv restråstoff.

Tabell 2. Omsetning av fersk torsk, A og ekstra kvalitet fra norske båter i uke 32, 2026 sammenlignet med samme uke i fjor. Fra redskapene garn, jukse, line og snurrevad, eksklusiv restråstoff.

Tabell 3. Priser av fersk torsk per redskap, A og ekstra kvalitet fra norske båter i uke 32, 2026, eksklusiv restråstoff.

Omsetningen av fersk torsk i uke 32 utgjorde 406 tonn til verdi 21 millioner kroner. En nedgang fra uken før, da det ble omsatt 565 tonn til verdi 29 millioner kroner.
Den geografiske fordelingen av omsetningen i uke 32 er fremstilt i tabell 2. Kvantum fordelt på regnskap viser følgende: 
· 236 tonn på snurrevad
· 67 tonn på line 
· 57 tonn på garn
· 28 tonn på teiner 
· 18 tonn på juksa

Hittil i 2026, per uke 32, er det omsatt 80.081 tonn fersk torsk til en verdi på 5.196 millioner kroner, mot 94.317 tonn til en verdi på 4.659 millioner kroner i samme periode i fjor.
Fersk sei
Omsetningen av fersk sei i uke 32 utgjorde 619 tonn til verdi 13,8 millioner kroner, en nedgang fra 905 tonn og 18,4 millioner kroner uka før. Av kvantumet i uke 32 er det følgende redskapsfordeling:
· 301 tonn på snurrevad
· 172 tonn på garn
· 119 tonn på juksa
· 26 tonn på line/autoline
Den totale omsetningen av fersk sei i uke 32 fordeler seg per sone slik det fremgår av tabell 4 med prisinformasjon angitt i samme tabell.
Hittil i 2026 (per uke 32) er det omsatt 26.956 tonn fersk sei til en verdi på 595 millioner kroner, mot 48.182 tonn og 689 millioner kroner i samme periode i fjor.
Tabell 4: Omsetning av fersk sei, A og ekstra kvalitet fra norske båter i uke 32, 2026 sammenlignet med samme uke i fjor. Fra redskapene garn, jukse, line, snurrevad og not, eksklusiv restråstoff.

Fersk hyse
Kvantumet fersklevert hyse i uke 32 utgjorde 574 tonn til verdi 13,3 millioner kroner, en nedgang fra 833 tonn og 18,6 millioner kroner uka før. Redskapsfordelingen er slik: 
· 516 tonn på snurrevad
· 41 tonn på line/autoline
· 16 tonn på garn
· 940 kg samlet på juksa og teiner
Tabell 5 viser den geografiske spredningen av ferskhysefisket i uke 32 med prisinformasjon angitt i samme tabell. 
Hittil i 2026 (per uke 32) er det omsatt 20.333 tonn fersk hyse til en verdi på 482 millioner kroner, mot 20.321 tonn / 327 millioner kroner i samme periode i fjor.
Tabell 5: Omsetning av fersk hyse, krokfanget, A og ekstra kvalitet fra norske båter i uke 32, 2026 sammenlignet med samme uke i fjor. Fra redskapene garn, jukse, line og snurrevad, eksklusiv restråstoff.

Kongekrabbe
I uke 32 ble det omsatt 54 tonn kongekrabbe til en verdi på 13 millioner kroner, en nedgang fra 87 tonn og 18 millioner kroner uka før. Av totalen er 20 tonn tatt i det kvoteregulerte fisket av 73 fartøy til gjennomsnittspris 410,33 kr/kg. Videre er 34 tonn tatt i det uregulerte fisket av 73 fartøy til gjennomsnittspris 137,67 kr/kg. 
Fangsten levert i uke 32 er fangstet i følgende områder:
· 32 tonn mellom Magerøya og Måsøy
· 8 tonn i havområdet mellom Berlevåg og Båtsfjord
· 6 tonn i Porsangerfjorden
· 3 tonn i Tanafjorden
· 3 tonn i Varangerfjorden
· 2 tonn i Laksefjorden
· Kvanta under 1 tonn i resterende fangstfelt
Fersk reke
I uke 32 ble det omsatt 14 tonn ferske reker til verdi 1,5 millioner kroner, en nedgang fra 36 tonn og 3,6 millioner kroner uka før. 
Fordelt per fangstfelt har vi følgende oversikt: 
· 8 tonn i Varangerfjorden
· 2 tonn i Lyngenfjorden
· 1,5 tonn i Ullsfjord
· Kvanta under 1 tonn i resterende fangstfelt. 
Hittil i 2026 (per uke 32) er det omsatt 1.060 tonn fersk reke til verdi 99 millioner kroner. Herav utgjør fersk kokt reke 784 tonn til 94 millioner kroner, og rå reke til pilling utgjør 276 tonn til 5,2 millioner kroner. I samme periode i fjor var det omsatt 1.174 tonn fersk reke til 108 millioner kroner. 


Landingsoversikt
Tabellene viser totalt antall fartøy som landet i området, fordelt på sted og redskap. For hver art (torsk, hyse og sei) er det oppgitt høyeste registrerte fangst per enkeltfartøy innen den aktuelle gruppen. Tallene representerer dermed maksimal fangst per art og ikke samlet fangst for alle fartøy. Dersom én båt har størst fangst av torsk og en annen båt har størst fangst av sei, vil tabellen vise høyeste registrerte fangst for hver art, selv om det er ulike fartøy som står bak disse fangstene.
Fra omsetninga fra perioden i uke 32 2026 har vi følgende oversikt (alle kvanta i rundvekt):
Øst-Finnmark

Vest-Finnmark

Troms

Vesterålen

Lofoten/Salten

Helgeland-Nordmøre

100

500

4

SANDVIKSBERGET

Garn

200

200

800

5

SISTRANDA

Garn

100

200

1

STOKKSUND

Garn

400

1 900

3

SØRBURØY

Juksa

100

100

2

TRONDHEIM

Garn

300

5

VALLERSUND

Garn

600

2

Nordmøre

AVERØYA

Autoline

900

1

Garn

100

100

3

Juksa

200

2

SMØLA

Juksa

200

4

Garn

200

800

8

TUSTNA

Juksa

700

3

Garn

200

4


